Informationsbrev Juni 2016

Oplæg

Der er tirsdag den 14 juni 2016 blevet afholdt licitation på vort dige projekt. Licitationen blev afholdt ved projekterende ingeniør Morten Rosbæk Svendborg.

Der var indbudt 7 udbydere og 6 entrepenører afgav pris. Der vedlægges oversigt på udbydere og resultat.

Lavest bydende blev M.J. Eriksson A/S Odense N med et samlet bud på 2.861.849,00 kr. Et beløb som svarer fint til det forventede pris oplæg fra Morten Rosbæk, efter hans efterkalkulationer på udbudsmaterialet. Ved efterberegningen skulle der bruges en større mængde ler end først beregnet, det betød en merpris på ca. 200.000,00kr.

Der vedlægges brev tilsendt foreningen fra Morten Rosbæk på en tilbudsoversigt på licitationsmaterialet, som er gennemgået og slutresultatet viser et forventet samlet beløb på digeprojektet på 3.1 mill. Kr. + moms

Merudgiften betyder en merudgift på ca. 3200,00 kr. pr hus. Da man på dige kontoen har 280.000,00 kr stående har bestyrelsen valgt at de 280.000,00kr går ind og dækker en del af udgifterne, det betyder at merudgiften for den enkelte husejer bliver 1530,00kr., som tillægges 3 rate betaling, som sluttelig bliver kr*.* 8230,00 kr. (6700+1530).

3 rate udsendes 1 august med betaling senest 15 august

Bestyrelsen har drøftet ovenstående prisøgning, og fundet forhøjelsen acceptabelt ud fra det mandat som er givet. Stigningen i forhold til det oprindelige skøn er på 13,8% og i forhold til den lange tid processen, af forskellige årsager har taget, må det siges at være indenfor rammerne.

Kontrakten er netop modtaget og inden underskrift, arbejder bestyrelsen med at få lavet en sikkerhedsstillelse på 2.8 mill kr + moms., som er kravet fra entrepenøren.

Vi henstiller til at man overholder betalingsfristerne.

Venlig hilsen

Bestyrelsen